**A 2025/2026. tanév első évfolyamaira történő beiratkozás**

**Az általános iskolai beiratkozás ideje**: 2025. április 10-11-én 8:00-19:00-ig

A 2025/2026. tanítási évre **személyes megjelenéssel kell beiratkozni.**

# A beiratkozáshoz szükséges személyes dokumentumok:

* A gyermek nevére kiállított **személyi azonosító**.[[1]](#footnote-1)
* A gyermek nevére kiállított **lakcímet igazoló hatósági igazolvány**.[[2]](#footnote-2)
* A gyermek **TAJ kártyá**ja.
* A **képességvizsgálat** **eredményéről** kapott dokumentumot.
* Sajátos nevelési igény, hátrányos vagy egyéb különleges helyzetet **tanúsító igazolás**.[[3]](#footnote-3)
* járási szakértői bizottság szakértői véleménye,
* sajátos nevelési igényű gyermekek esetében a Szakértői Bizottság szakértői véleménye.

# Helyben kitöltendő dokumentumok:

* **Nyilatkozat az életvitelszerű lakcímről**: (2. számú melléklet)
* **Nyilatkozat a közös szülői felügyeleti jog gyakorlására vonatkozóan** (3. számú melléklet) ebben a tekintetben a Polgári Törvénykönyvről szóló 2013. évi V. törvény XVIII. fejezete – A szülői felügyelet gyakorlása – előírásai az irányadók.
* Az **Etika/Hit- és erkölcstan** oktatásra vonatkozó **nyilatkozatot** (4. számú melléklet) a beíratáskor meg kell tennie a szülőknek![[4]](#footnote-4)
* Intézményi **étkezés** dokumentuma
* **Kedvezményes** **étkezés**re jogosultság
* **Adatfelvételi** lap
* **Nyilatkozat** (egyening, nyakkendő, kórusruha)
* **Szándéknyilatkozat**

A beiratkozáshoz szükséges dokumentumok, adatok megadása kapcsán Ön segítséget kérhet a gyermeke óvodájától.

A tanköteles tanuló tanulmányainak külföldön történő folytatását - a tanköteles gyermek nyilvántartása céljából - be kell jelenteni a hivatalnak, vagy, ha a tanuló már hazai iskolába beiratkozott, az iskola igazgatójának és a hivatalnak.[[5]](#footnote-5)

**Letölthető dokumentumok elérése:** <https://kodaly-iskola.hu/dokumentumok/> oldalon „Beiratkozás 2025-26” „1. osztály” fül alatt. A beiskolázás során az intézmény dolgozói rögzítik a gyermekek beiskolázáshoz szükséges adatait.

Javasoljuk, hogy a szülők/törvényes képviselők online kezdeményezzék a beiratkozást a KRÉTA rendszer e-Ügyintézési felületén a személyes megjelenés előtt, hiszen így könnyebb és gördülékenyebb lehet az adatok egyeztetése.

A **KRÉTA e-ügyintézés** elérhetősége: <https://eugyintezes.e-kreta.hu/kezdolap>

Az adatok online módon történő beküldési lehetőségének ideje: 2025. március 31. 0:00 – 2025. április 11. 12:00

*A felvétel elutasítása esetén a szülő, a köznevelési törvény 37.§ (2)-(3) bekezdése alapján érdeksérelemre hivatkozással nyújthat be kérelmet a kézhezvételtől számított 15 napon belül. Az eljárást megindító kérelmet,* ***a fellebbezést*** *az általános közigazgatási rendtartásról szóló 2016. évi CL. törvény (továbbiakban: Ákr.) 118. § (3) bekezdése értelmében annál a hatóságnál kell előterjeszteni, amely a megtámadott döntést hozta. Ha a fellebbezést a fellebbezés elbírálására jogosult hatóságnál nyújtják be, a fellebbezés elbírálására jogosult hatóság a fellebbezést megküldi az elsőfokú döntést hozó hatóság részére. Elkésettség címén a fellebbezés nem utasítható el, ha a fellebbezésre jogosult a fellebbezési határidőben a fellebbezést az elbírálására jogosult hatóságnál terjeszti elő.*

A fentiek értelmében az eljárást megindító kérelmet, fellebbezést az **iskola főigazgatójának kell benyújtani**. **Az főigazgató** javaslatával és a keletkezett iratokkal együtt **8 napon belül megküldi a másodfokon eljáró tankerületi igazgató részére**, ha saját hatáskörben döntését változatlanul fenntartja.

A szülők a felvételről a beiratkozás után postai úton határozatot kapnak.

Kecskemét, 2025. március 21.

Dr. Ittzés Tamás

főigazgató

1. 20/2012. (VIII. 31.) EMMI rendelet 22. § (4) [↑](#footnote-ref-1)
2. 20/2012. (VIII. 31.) EMMI rendelet 22. § (4) [↑](#footnote-ref-2)
3. 2011. évi CXC. törvény 47. § (1)-(2) [↑](#footnote-ref-3)
4. 20/2012. (VIII. 31.) EMMI rendelet 182/A. § (6) [↑](#footnote-ref-4)
5. 2011. évi CXC. törvény 91. § (2) [↑](#footnote-ref-5)